Source: http://docplayer.hu/1317210-5-melleklet-a-munkaugyi-perek-eljarasi-kerdeseinek-elemzese.html
Timestamp: 2017-12-12 16:21:50
Document Index: 1792743

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

5. melléklet. A munkaügyi perek eljárási kérdéseinek elemzése - PDF
5. melléklet. A munkaügyi perek eljárási kérdéseinek elemzése
Download "5. melléklet. A munkaügyi perek eljárási kérdéseinek elemzése"
Gyöngyi Erika Orbánné
1 5. melléklet A munkaügyi perek eljárási kérdéseinek elemzése I. Történeti kitekintés 1. Történeti rendszerek A munkaügyi bíróság kezdetleges formái a XIII. században jelentek meg, amikor megkezdték működésüket az úgynevezett Cégbíróságok, amelyek mesterek, segédek és tanoncok vitáinak békés elrendezését voltak hivatva szolgálni. Később az áruviszonyok fejlődésével és a cégek elterjedésével ezek a békéltető fórumok differenciálódtak és elvált egymástól a segédek egymás között, és a mesterek és segédek közötti vitákat eldöntő fórum. A modern munkaügyi bíráskodás a Napóleoni Franciaországban alakult ki, a császár elsőként Lionban létesített munkaügyi bíróságot az március VI. törvénnyel, a Conseil des Prud-hommes feladata volt a selyemipari munkások és a munkaadók közötti, a munkavégzéssel kapcsolatos viták elrendezése. A napóleoni háborúk nyomán Poroszországban is elterjedtek az un. gyári bíróságok, illetve egyeztető bizottságok és a német területeken a munkaügyi bíróság erőteljes fejlődésnek indult. Paritásos választott bíróságok, tartalmuk szerint döntő bíróságok jöttek létre az önálló ipari vállalkozók és munkásaik közötti viták elrendezésére. Az évi Ipartörvény eredményeképpen 70 ilyen bíróság létesült, majd később, a XX. század elején egy törvény kötelezővé tette a munkaügyi döntőbíróságok felállítását a főnél nagyobb lélekszámú településeken. Németországban először 1926-ban, ezt követően 1953-ban fogadtak el munkaügyi bírósági törvényt (ArbGG). 2. A munkaügyi bíráskodás különállása A francia és német példa Európára nagy hatást gyakorolt és elmondható, hogy a munkaügyi bíráskodás általánossá vált a modern jogrendszerekben és a munkaügyi vitákban túlnyomórészt munkaügyi bíróságok járnak el. Így a munkaügyi viták elbírálásának különállása megvalósult.
2 2 Az egyes típusokon belül többféle változat létezik (német modell, francia modell, olasz modell, angol-szász modell), melyek létrejötte történelmi hagyományokon alapul. Figyelemmel az adott jogrendszer állapotára, fejlettségére, tagozódására és nem utolsó sorban a gazdasági berendezkedésre, de a legfontosabb, hogy valamennyi működőképes. II. A magyar munkaügyi bíráskodás története 1. A magyar munkaügyi bíráskodás fejlődése a német rendszert követte. Először az évi VIII. törvénycikk 76. -a rendelkezett az ipartestületek felhatalmazásáról, mely szerint egyeztető bizottságokat állítottak fel, amely határozathozatalra is jogosult volt. Az évi XVII. törvény rendelkezett először a munkaügyi bíráskodásról, majd a polgári perrendtartásról szóló évi I. törvény a járásbíróságok hatáskörébe utalta a szolgálati szerződésből a munkaadó és a munkavállaló között felmerült viták megoldását. A második világháborút követően a szocialista államhatalom kiépítése a szovjet példa követése nyomán együtt járt a munkaügyi bíráskodás ellehetetlenítésével, így a munkaügyi viták eldöntésére elsősorban a munkaügyi döntőbizottság volt hivatott, így az ügyek legnagyobb csoportja tekintetében kizárt volt a bírói út, sőt a munkaügyi bíróság határozatát jogorvoslattal csak igen kivételes esetben lehetett megtámadni. Az évi 7. tvr. (I. Mt.) a munkaügyi jogvitákról rendelkező részében a munkaviszonyok jelentős részét kivonta a bírósági hatáskörből, más része tekintetében pedig egyeztetőbizottsági határozatnak kellett megelőznie a bírói utat. Így az állami vállalat igazgatójának döntése ellen a dolgozó panaszával először az egyeztetőbizottsághoz fordulhatott, majd annak döntését követően kerülhetett sor munkaügyi döntőbizottsági eljárásra, amely döntőbizottság a vállalat szervezeti körébe tartozóan működött és két-két tagját a vállalat vezetése, illetve a szakszervezet delegálta. Így a döntőbizottsági tagok a döntőbizottságot működtető szerv alkalmazottai voltak. Végül is a törvényalkotás azokban az ügyekben nyitotta meg a bírói utat, amelyek széleskörű bizonyítást, körültekintő
3 3 mérlegelést és ez által nagy szakértelmet igényeltek. Az évi II. törvény (II. Mt.) nem hozott lényeges változásokat, de a bírói jogorvoslat lehetősége kiszélesedett, a területi döntőbizottságok, mint a vállalati döntőbizottságok felettes fóruma megszűnt, jogorvoslati fórummá vált a megyei bíróság. A Legfelsőbb Bíróságnak lehetősége nyílt arra, hogy munkaügyi perekbe az eljárás bármely szakaszában az ügy elbírálását hatáskörébe vonhatta. 2. Az igazságszolgáltatás szervezetén belül az elkülönült szakbíróságként működő munkaügyi bíróságok január 1-től jöttek létre, a bírósági szervezetről szóló évi V. törvény alapján A munkaügyi bíróságok lényegében a területi munkaügyi döntőbizottságok helyére léptek és a vállalati munkaügyi döntőbizottságok határozatának felülvizsgálatát végezték oly módon, hogy a munkaügyi bíróságoknak az ügy érdemében kellett dönteniük. A II. Munka Törvénykönyvét 1981-ben módosították jelentősen, majd megkezdődött az előkészítése egy új Munka Törvénykönyvének, amelyre már a rendszerváltást követően került sor, kifejezve az új törvényben azt, hogy a munkapiac is a gazdasági és árupiac része, továbbá a munkavállalók és a munkáltatók érdekei helyzetüknél fogva értelemszerűen elkülönülnek. Kifejezésre kellett azonban juttatni, hogy a munkaviszonnyal kapcsolatosan keletkezett viták eredményes elrendezése érdekében az addigi, tisztán közigazgatási jellegű szabályozást fel kell váltania a foglalkoztatási jogviszonyok jellegéhez inkább igazodó szabályozásnak, melynek során előtérbe kerültek a garanciális tartalmi elemek július 1-én hatályba lépett az évi XXIII. törvény (III. Munka Törvénykönyve), az évi XXIII. törvény (a köztisztviselők jogállásáról szóló törvény), valamint az évi XXXIII. törvény (a közalkalmazottak jogállásáról szóló törvény). Ezek a törvények a munkaügyi jogviták intézése tekintetében lényeges változtatásokat vezettek be az által, hogy a döntőbizottsági eljárást megszüntették és már valamennyi munkaügyi jogvitában a munkaügyi bíróságok hatáskörébe utalták az érdemi elbírálást, továbbá általánossá tették a jogorvoslatot, ez által a munkaügyi
4 4 jogviták intézése a nyugat-európai szabályozással összhangba került. A fórumváltozás, vagyis a döntőbizottsági eljárást teljes mértékben felváltó bírói út a hierarchikus társadalomirányítás megszűnésének és a normatív jellegű társadalomirányítás előtérbe kerülésének szükségszerű következménye volt (Petrik Ferenc: 15 kérdés és 15 válasz a bírósági szervezet reformja köréből, Magyar Jog 1/1990.). A rendszerváltozást követően e szerint Magyarországon is jelentősen felértékelődött a munkaügyi bíráskodás, miután a munkaügyi bíróságok csökkenthetik a foglalkoztatottak kiszolgáltatottságát és hatékonyan szolgálják a társadalmi békét. A rendszerváltást követően csupán egyszer, az 1009/1996. (X.1.) Mt. határozat alapján amely a bíróságokra vonatkozó jogszabályok reformjáról és a bírósági szervezet hatékonyabb működését szolgáló intézkedése koncepciójáról szólt kérdőjeleződött meg a munkaügyi bíróság külön bíróságként működésének indokoltsága. A minisztertanácsi határozat az igazságszolgáltatás szervezetén belül konfliktus forrásként jelölte meg, hogy megyénként olyan bíróság működik, amely nem tartozik szorosan a megyei és városi bíróság szervezetéhez. Végül is a munkaügyi bíróságok külön bíróságként tovább működtek és ebben óriási szerepe volt a Legfelsőbb Bíróságon működő Munkaügyi Kollégiumnak, amely működésével biztosította az egységes ítélkezési gyakorlatot, és megoldotta a munkaügyi bíróságok ítélkezésének elvi irányítását. A szakmai érvek sokasága volt felsorakoztatható a külön szervezet mellett, attól is függetlenül, hogy a munkaügyi bíróságok ezerszám oldották meg és oldják meg ma is magas szakmai színvonalon és jó időszerűség mellett a peres és peren kívüli ügyeket. Elmondhatjuk abban mindenki egyet ért, hogy munkaügyi bíráskodás az elmúlt két évtizedben jól funkcionált, a munkaügyi bíróságok megerősödtek és szakbíróságként a nyugat-európai tendenciákkal azonosan hatékonyan és időszerűen működnek. Az elmúlt években az igazságszolgáltatásról tartott
5 5 valamennyi tudományos konferenciának az volt a végkövetkeztetése, hogy a munkaügyi bíróságok viszonylagos függetlenségének és egységének felszámolása a munkaügyi bíráskodásra negatív hatással járna, mert gyengítené a szakmaiságot és a perek gyors befejezéséhez fűződő társadalmi kívánalom ellen hatna. A szervezeti átalakítás során a speciális hozzáértés nem enyészhet el. A cél a specializáció fenntartása és javítása, nem pedig megszüntetése lehet. Ki kell mondani, hogy az állampolgárok jogviszonyai között a munkavégzési és szociális jogviszonyok nem kisebb értékűek (nem alacsonyabb rendűek) a különböző vagyoni és közjogi viszonyoknál. Elmondható, hogy inkább a munkaügyi bíráskodás végleges megerősítése szükséges, e bíróságok személyi körét és a munkaügyi bíróságok hatáskörét megtartó módon, ez által biztosítható az ügyszak ítélkezése színvonalának megtartása. III. A munkaügyi bíróságok hatásköre Az európai igazságszolgáltatási rendszerek általában öt független vagy viszonylag elkülönült igazságszolgáltatási szakágra tagozódnak, Magyarország ebben Németországot követi. Németországban a rendes bíróságok mellett szakosított bíróságok és pedig: munkaügyi bíróságok közigazgatási bíróságok adóügyi bíróságok szociális bíróságok A munkaügyi bíróságok elsősorban a munkavállalók és a munkáltatók közötti szerződéses jogviszonyból eredő munkaügyi jogvitákkal foglalkoznak (egyéni munkaügyi jogviták), ezen kívül a kollektív szerződésben részes felek, vagyis a szakszervezetek és a munkáltatói érdekképviseleti szervek közötti vitákat is elbírálják (kollektív munkaügyi viták). A szociális bíróságok feladata elsősorban a társadalombiztosítási (nyugdíjakkal, baleset- és
6 6 egészségbiztosítással, ápolási biztosítással kapcsolatos) jogviták, továbbá munkanélküli ellátással és szociális jóléttel kapcsolatos viták elbírálása. Mind a munkaügyi bíróságok, mind pedig a szociális bíróságok az ügyeket egy hivatásos bíróból és két ülnökből álló tanácsban bírálják el. Németországban az általános közigazgatási bíráskodás alól a rendes bíróságok, a szociális bíróságok, a munkaügyi bíróságok és az adóügyi bíróságok hatáskörébe utalt viták kivételt jelentenek. Sajátosság, hogy a tartományi közigazgatási bíróságokon az ügyek egyes bíró elé utalhatók. A Pp értelemében jelenleg a munkaügyi bíróságok amelyek megyénként a helyi bíróság szintjén működő külön bíróságok hatáskörébe tartoznak a munkaviszonyból,közalkalmazotti,közszolgálati és szolgálati jogviszonyból, szövetkezeti tag munkaviszonyjellegű jogviszonyából és a bedolgozói jogviszonyból származó perek, ezen jogviszonyok létrejöttét megelőző tárgyalásokra, illetve a megszűnést követően a jogviszonyra alapított igénnyel összefüggő perek, a kollektív szerződéskötés jogosultsággal kapcsolatos perek, a sztrájkkal, egyéb munkaharccal kapcsolatos perek, és a foglalkoztatási jogviszonnyal közvetlen kapcsolatban lévő jogra alapított igények (pl. munkáltató kölcsön, szolgálati lakás stb.). A kollektív jogokkal összefüggésben felmerülő jogvitákat külön törvények utalják a munkaügyi bíróság elé (pl. Európai üzemi tanács választásával kapcsolatos jogvita) és ezáltal minősülnek munkaügyi pernek. A munkaügyi bíróságok hatásköre január 1-től bővült a társadalombiztosítási határozatok felülvizsgálatával kapcsolatos jogvitákkal (1979. évi XXXI. tvr. 1. ).
7 7 Ettől kezdődően 12 éven keresztül a munkaügyi bíróságok a munkaügyi perekre vonatkozó külön szabályok mellett egyidejűleg alkalmazták az államigazgatási határozatok bírósági felülvizsgálatára vonatkozó eljárási szabályokat is. Az államigazgatási határozatok bírósági felülvizsgálatában fordulatot jelentett a 32/1990. (XII.22.) AB határozat, amelynek eredményeként az évi XXVI. törvény kiterjesztette a felülvizsgálható közigazgatási határozatok körét. A közigazgatási perek számának várt emelkedése, a jogterület sajátosságai és a jogállami garanciák erősítésének óhaja miatt ebben az időben felmerült az önálló közigazgatási bíróságok kialakításának szükségessége. Ugyanebben az időben a munkaügyi döntőbizottságok megszűnése miatt a munkaügyi bíróságok munkaterhe rendkívüli módon megemelkedett (1989-ben 9.122, ezzel szemben 1994-ben már ügy érkezett). Ilyen körülmények között került sor az évi LXVIII. törvény elfogadására, melynek alapján január 1-től a társadalombiztosítási perek a megye székhelyen működő helyi bíróságok hatáskörébe kerültek. A megyék többségében azonban kirendelés alapján továbbra is munkaügyi bíróságok ítélkeztek a társadalombiztosítási ügyekben vagy részben besegítettek a helyi bíróságok ilyen típusú ítélkezésébe. Az évi LXXI. törvény 5. (2) bekezdése alapján (Pp. 22. f.)pont) január 1-től a közigazgatási perek a megyei bíróságok hatáskörébe kerültek. Ez alól a társadalombiztosítási perek voltak kivételek. Minthogy a közigazgatási pereket tárgyaló bírák a megyei bírósághoz, illetve a Fővárosi Bírósághoz kerültek, a helyi bíróságokon komoly gondot jelentett a társadalombiztosítási ügyek kiosztása és elbírálása, mert ez az ügycsoport idegen elem volt a vagyonjogi pereket, illetve büntető ügyeket tárgyaló helyi bíróságokon. Mindezen problémákkal egyidejűleg szakmai körökben egyre intenzívebben fogalmazódott meg az az igény, hogy az egységes joggyakorlat biztosítása érdekében a munkaviszonyt érintő közigazgatási határozatokban (munkaügyi ellenőrzés, munkavédelemmel kapcsolatos hatósági tevékenység stb.) és azok felülvizsgálatában is érvényesüljön a foglalkoztatási és munkavédelmi jogszabályok egységes megítélése, vagyis az a
8 8 jogértelmezés, amely a munkaügyi bíráskodásban már hosszú ideje kikristályosodott és magas színvonalat képviselt. Világossá vált, hogy nem lehet más szemlélettel elbírálni a munkaügyi ellenőrzés által megállapított munkáltatói jogsértések (pl. munkaidő, pihenőidő, bérezéssel, kollektív jogok gyakorlásával kapcsolatos kérdések) miatt benyújtott kereseteket a munkaügyi jogviták ugyanilyen kérdéseitől. Hasonlóan egységes jogértelmezést igényelt a munkavédelemmel összefüggésben a munkahelyi balesetekkel kapcsolatos igények elbírálása. E körben felmerülnek a munkáltatóval szemben érvényesített kártérítési igények a Munka Törvénykönyve alapján, továbbá a munkáltatóval szemben a társadalombiztosítási szervek által érvényesített un. regressz igények, valamint a munkavédelmi ellenőrzést végző hatóságok által alkalmazott szankciók, illetve kiszabott bírság miatt a munkáltató, foglalkoztató keresettel élhet. A társadalombiztosítási perek március 1-től kerültek vissza a munkaügyi bíróságok hatáskörébe és ezen időponttól kerültek a munkaügyi bíróságok hatáskörébe a munkaügyi ellenőrzés, a munkavédelem keretében hozott közigazgatási határozatok, a foglalkoztatás elősegítéséről és a munkanélküliek ellátásáról szóló törvény alapján a munkaügyi központ által hozott közigazgatási határozatok felülvizsgálata (Pp.349. (5) bekezdés ) június 18-án fogadta el a parlament a munka törvénykönyvéről szóló évi I. törvény hatályba lépésével összefüggő átmeneti rendelkezésekről és törvénymódosításokról szóló törvénycsomagot, amely számos más jogszabály módosítása mellett 20. -ában újra fogalmazta a Pp át, a törvény július 1-én lép hatályba (1) Az I.-XIV. fejezet rendelkezéseit az e fejezetben foglalt eltérésekkel kell alkalmazni: a.) a munkajogi igény (Mt.285. (1) ) érvényesítésével kapcsolatos, továbbá b.) a közalkalmazotti c.) kormányzat, szolgálati és közszolgálati, d.) a szolgálati és e.) a munkavégzési kötelezettséggel járó szövetkezeti
9 9 tagsági jogviszonyból (a továbbiakban: munkaviszony) származó perben (a továbbiakban: munkaügyi per). (2) Törvény az (1) bekezdésben foglaltakon túl más ügyekben is a munkaügyi perre vonatkozó szabályok alkalmazását írhatja elő (3) A munkavállaló és a munkáltató között, a munkaviszonnyal közvetlen kapcsolatban lévő jogra alapított igény az (1) bekezdésben meghatározott munkaügyi perben is érvényesíthető. (4) A munkaügyi bíróság hatáskörébe tartozik a munkaügyi és a munkavédelmi ellenőrzés keretében hozott közigazgatási határozat, az ágazati párbeszédbizottság létrejöttével kapcsolatos, az abban való részvétel, illetve a gyakorolt jogosultságok tárgyában hozott határozat, a foglalkoztatás elősegítéséről és a munkanélküliek ellátásáról szóló törvény alapján az állami foglalkoztatási szerv által hozott közigazgatási határozat, valamint a társadalombiztosítási határozat bírósági felülvizsgálata. Ennek során a munkaügyi bíróság a XX. fejezet szabályai szerint jár el. (5) A fél a pénzkövetelés iránti igényét fizetési meghagyás útján is érvényesítheti, kivéve, ha a per tárgya a jogviszony keletkezése, módosítása (módosulása), megszűnése, vagy a munkaviszonyból származó költségeknek a munkavállaló által történt vétkes megszegése, illetve fegyelmi vétség miatt alkalmazott jogkövetkezmény. Az előbbiekből kitűnően a jelenlegi munkaügyi bíróságok külön bírósági jellege egy alapvetően szakmai alapú különállást jelent az ügyek specifikációja okán, mert ezáltal biztosítható a tág értelemben vett munkajog, mint anyagi jog tekintetében a magasabb szintű jogegység. A foglalkoztatási jogviszonyokban továbbra is jelen van a differenciáltság (Mt., Kjt., Kttv., Hszt., Hjt., stb.), az azonban elmondható, hogy valamennyi foglalkoztatási jogviszonyban noha kisebb-nagyobb eltérésekkel azonos munkajogi jogintézmények adják a jogviszony jellegét. Ilyenek: a pályáztatás, a munkaszerződés vagy kinevezés, a munkakör, a munkavégzési hely, a munkakörtől eltérő foglalkoztatás (átirányítás, kirendelés, kiküldetés), a munkabér vagy illetmény, az általánostól eltérő
10 10 foglalkoztatás esetén a pótlékok rendszere, az alap és a pótszabadságok rendszere, a szabadság kiadásának szinte azonos szabályai, a jogviszony megszüntetésének szabályai, felmondás, illetve felmentés és ennek törvényben szabályozott indokai, a felmondás illetve felmentés jogkövetkezményeként szabályozott felmondási idő, valamint végkielégítés, felmondási, illetve felmentési tilalmak, a kártérítés szabályai stb. Az anyagi jog ilyen szoros összefüggése okán nem szolgálná a jogegységet, ha a Pp (1) bekezdésében a munkaügyi bíróság hatáskörébe utalt ügyekben január 1-től, a közigazgatási és munkaügyi bíróságok létrejöttétől nem munkaügyi bírák ítélkeznének, akik specializált szakismerettel rendelkeznek, és az elmúlt években nagy gyakorlatra tettek szert a foglalkoztatás világához tartozó egymástól eltérő, de sok tekintetben azonos alapokon nyugvó jogterületeken a különféle jogszabályok alkalmazásában és képesek kezelni ezeknek a területeknek a komplexitását, és ismerik az összefüggéseket. Magyarország Alaptörvénye következőket rendeli: 25. cikk (4) bekezdése a A bírósági szervezet többszintű. Az ügyek meghatározott csoportjaira különösen a közigazgatási és munkaügyi jogvitákra külön bíróságok létesíthetők. A bíróságok szervezetéről és igazgatásáról szóló évi CLXI. törvény (Bszi.)191. (1) bekezdése alapján január 1-én megkezdik működésüket a közigazgatási és munkaügyi bíróságok, valamint a közigazgatási és munkaügyi regionális kollégiumok. Az Alaptörvény és a Bszi. hivatkozott rendelkezései a kitűzött célok közül a közigazgatási bíráskodás új szervezeti keretei megteremtését állapítják meg, mindez azonban nem eredményezheti a munkaügyi ítélkezés egységességének és szakmai színvonalának, időszerűségének csökkenését. Az elérendő cél ugyanis az átalakult külön bíróságban, hogy az ítélkezés szakszerű, időszerű és hatékony legyen és annak során az igazságszolgáltatás emberi, szakmai és anyagi erőforrásai feladatarányosan kerüljenek elosztásra és felhasználásra.
11 11 Az előbbiek függvényében nem megkerülhető kérdés, hogy a jelenleg a munkaügyi bíróságok hatáskörébe tartozó tb. perek és a munkavédelemmel, munkaügyi ellenőrzéssel kapcsolatos közigazgatási határozatok, a foglalkoztatás elősegítéséről és a munkanélküliek ellátásáról szóló törvény alapján hozott közigazgatási határozatok bírósági felülvizsgálata során a továbbiakban is érvényesül-e a tág értelemben vett munkajog, mint anyagi jog szoros összefüggése okán az az elv, hogy ezen ügyek továbbra is munkaügyi bírók által legyenek elbírálva. Álláspontom szerint, mindazok az indokok, amelyek miatt az előbbi ügyek, mint a közigazgatással részben összefüggő ügyek hosszú ideje a munkaügyi bíróságok hatáskörébe tartoznak, nem változtak és továbbra is fennállnak. A tb. ügyeket Európa szerte a szociális joghoz tartozó ügyeknek tekintik. Magyarországon a munkajog és a társadalombiztosítási jog hagyományosan együtt kezelt jogterületek, a jogi egyetemek többségében oktatásuk is egy tanszéken történik, a társadalombiztosítási jog számos jogintézménye kifejezetten munkajogi, illetve a munkajoggal szorosan összefügg. Az anyagi jog összefüggés okán a szakszerűség követelményei erőteljesebben érvényesülnek, ha ezeket az ügyeket továbbra is a már nagy gyakorlattal rendelkező munkaügyi bírák bírálják el. Ezáltal a szakszerűség, a különleges eljárási szabályokkal együtt biztosítja az eljárások mielőbbi befejezését. Az Európai Emberi Jogi Bíróság több ítéletében rámutatott, hogy ennek különös jelentősége van a munkaügyi és a társadalombiztosítási jogvitákban. Figyelemmel arra, hogy mind a munkaügyi, mind a tb. perekben az érintettek létbiztonsága forog kockán, a más típusú ügyektől eltérően különös jelentősége van az eljárás mielőbbi, szakszerű lezárásának. Amennyiben ez sérül, egyre inkább számolni kell az állammal szembeni kártérítési igények érvényesítésére. Elmondható, hogy a hazai viszonyok között megszilárdult és hagyományossá vált ez a rendszer. A gyakorlat visszaigazolta annak helyességét, hogy a foglalkoztatási jogviszonnyal kapcsolatos törvények egységes értelmezése megköveteli az ilyen tárgyú jogvitákban ugyanazon bírói fórum, a munkaügyi bíróság eljárását, amely bíróság kollektív munkaügyi jogvitákban
12 12 és individuális jogvitákban eljárva értelmezi az Mt-t és a foglalkoztatási törvényeket. Mindezek által valósult meg az a cél, hogy a perjogi különbözőségek mellett elsőbbséget kapjanak a munkajogi anyagi jogi összefüggések. Így, minthogy a munkavédelmi, munkaügyi ellenőrzés határozatai esetén a foglalkoztatási törvények és az ahhoz kapcsolódó egyéb munkajogi szabályok alkalmazását ellenőrzik a hatóságok, elképzelhetetlen, hogy a hatóság jogértelmezése eltérjen a munkaügyi bíróságok egyedi ügyben adott jogértelmezésétől (pl.: munkaidő, munkaidőkeret, ügyelet, készenlét, túlmunkavégzés, állásidő, szabadság, bérezés, besorolás, pótlékok stb.). Az egységes jogalkalmazást ez esetben is a hagyományosan munkaügyi bíróság által történő felülvizsgálat garantálhatja. A társadalombiztosítási határozatok esetén a biztosítotti jogviszony és az ahhoz kötődő ellátások döntően a foglalkoztatási jogviszonyhoz kapcsolódnak. A megtérítési perek többségében pedig a munkahelyen bekövetkezett egészségsérelemmel kapcsolatos munkáltatói mulasztás megítélése a vita tárgya. Ezzel szemben az egészségsérelem kapcsán a munkavállaló kártérítési igénye a munkáltatóval szemben indított munkaügyi jogvitában érvényesíthető. Az egységes jogértelmezést ezekben az ügyekben is a munkaügyi bíróságok általi elbírálás biztosíthatja. A foglalkoztatási jogviszonyok anyagi joga és a társadalombiztosítási jogszabályok összefüggései igénylik az érintkező területeken az egységes jogalkalmazást. Pl. a foglalkoztatási törvények kifejezetten nevesítenek bizonyos társadalombiztosítási jogintézményeket (nyugdíjasnak minősüléshez kapcsolódó, a foglalkoztatási törvényekben (Mt., Kjt., Kttv., Hszt, Hjt. stb.) szabályozott juttatások (végkielégítés, jubileumi jutalom., felmentési korlátozások), másrészt a társadalombiztosítási jogszabályok munkajogi fogalmakat alkalmaznak. A hazai tudományos életben a társadalombiztosítás és a munkajog egymáshoz kapcsolódó területek, a jogi karok többségén munkajogi és szociális tanszékek működnek. Lényeges még, hogy a szociális biztonság és a munkajog kérdéseit, a nemzetközi fórumok, így az Európai Unió
13 13 intézményei, szabályai is együttesen vagy egymásra figyelemmel kezelik. IV. A munkaügyi és közigazgatási perek eljárási kérdéseinek elemzése Valamennyi munkaügyi bíróság egyetért abban, hogy a polgári perjog szabályai a munkaügyi peres eljárások lefolytatásához bele értve a tb. pereket, valamint a munkaügyi és munkavédelmi ellenőrzésben hozott közigazgatási határozatok, a foglalkoztatás elősegítéséről és a munkanélküliek ellátásáról szóló törvény alapján hozott közigazgatási határozatok bírósági felülvizsgálatára irányuló pereket megfelelőek. A polgári perrendtartás rendeltetése szerint a munkaügyi perekben az általános rendelkezéseket (I.-XIV. fejezet) a XXIII. fejezetben foglalt eltérésekkel kell alkalmazni. E szerint a törvény kifejezett rendelkezései hiányában az általános szabályok érvényesülnek a munkaügyi jogviták elbírálásában. Ha számszerűsíteni lehet, elmondható, hogy a munkaügyi jogviták elbírálásakor az alkalmazandó eljárási szabályok 90%-a a Pp. általános szabályait, míg 10%-a a munkaügyi jogviták elbírálására vonatkozó külön fejezet szabályai jelenti. A munkaügyi jogviták jellemzője, beleértve a részben közigazgatási ügyeket is, hogy szélesebb körű bizonyítást, tényállás megállapítást, ennélfogva sajátos megközelítést igényelnek, amely eltér a klasszikus közigazgatási perekétől, amelyeknél a közigazgatás törvényességének megőrzése az elsődleges és a bírósági felülvizsgálat célja az objektív jogvédelem. Szükséges és a jogbiztonságot is szolgálja a tárgyuknál fogva ténylegesen összefüggő perek azonos ügyszakban történő elbírálása. A munkaügyi bíróságok azonos fogalmakat értelmeznek a munkaügyi perekben, valamint a hatáskörükbe tartozó közigazgatási határozatok felülvizsgálati iránti perekben, így a munkaügyi hatáskör változatlanul hagyása az egységes jogértelmezés szempontjából indokolt és szükséges. Célszerűségi, pergazdaságossági okok is indokolják a munkajogi anyagi szabályokhoz kapcsolódó közigazgatási határozatok munkaügyi bírói hatáskörben hagyását. A különböző jogi alapon álló perek hatásköri különválasztása párhuzamos bizonyítást, a felek és a tanúk számára
14 14 jelentős többletköltséget eredményezhetnek. Mindezek munkaügyi egységes ítélkezés körében tartással, megfelelő munkaszervezéssel megoldható, hogy a párhuzamos ügyeket azonos tanács, akár azonos tárgyalási napokon tárgyalja (pl. ugyanazon munkabaleset kapcsán párhuzamosan folyhat társadalombiztosítási, munkavédelmi határozattal kapcsolatos részben közigazgatási per, valamint a munkáltató ellen indított kártérítési per. A közigazgatási bíráskodásnak alig van olyan eleme, amely biztosítaná a szakszerű munkajogi ítélkezést, beleértve a munkaügyi ellenőrzés és a munkavédelmi hatóságok, valamint a társadalombiztosítási szervek határozatai felülvizsgálatát is. Az a cél, amely szerint a bírósági szervezeten belül speciális felkészültséggel rendelkező bírák lássák el a közszolgálati jogviszonyban állók jogvitáival kapcsolatos tevékenységet, a munkaügyi bíróságok keretén belül megvalósítható, kifejezetten az ilyen jogviták elbírálására a munkaügyi bíróságon belül kijelölt munkaügyi bíró által. Mindezek által valósulhat meg az a cél, hogy a perjogi különbözőségek mellett elsőbbséget kapjanak a munkajogi anyagi jogi összefüggések. Az előbbiek nem állnak ellentétben azzal, hogy a közigazgatási-munkaügyi bíróság létrehozásával a közigazgatási ügyszak eljárási rendszerének újragondolása szükséges. A munkaügyi bíróságok egységes véleménye szerint a munkaügyi bíróságok hatáskörét érintően a jelenlegi szabályok mind a munkaügyi, mind a közigazgatási részben jól alkalmazhatók. Valamennyi munkaügyi bíróság egyetértett abban, hogy az új különbíróság létrejöttével a munkaügyi ügyszak és a közigazgatási ügyszak relatív elkülönültségét meg kell teremteni, illetve meg kell tartani, és ezek az ügyszakok megőrizzék önállóságukat a kezelőirodai elkülönülés szintjén is külön lajstromozással. Amennyiben önálló közigazgatási eljárási kódex jönne létre amely nyilvánvalóan hosszabb időt igényel ebben a munkaügyi jogviták eljárási szabályai, e jogviták lényegét alkotó sajátosságainál fogva nem építhetők bele. Az alkalmazandó anyagi jog eltérő természetéből következik, hogy a közigazgatási eljárásjog norma anyaga alapvetően
15 15 közhatalmi jellegű, ellenben a munkajogi igények elbírálásának eljárásjogi norma anyaga alapvetően magánjogi jellegű sajátosságokkal rendelkezik. Ha célszerűnek látszik is a közigazgatási peres eljárást szabályozó önálló törvény megalkotása, nem szükséges és nem indokolt a munkaügyi peres eljárásnak a közigazgatási peres eljárást szabályozó önálló törvényben való megjelenítése és a Pp ának újra szabályozása is szükségtelen. Önmagában az a körülmény, hogy a közigazgatási és a munkaügyi perek elbírálása egy egységes külön bíróság szervezeti rendszerében történik, az egységes eljárásjogi kódex megalkotását nem indokolja. A munkaügyi bíróságok álláspontja szerint az anyagi jogi jogszabályok egységes értelmezéséhez fűződő érdek erősebb a külön bíróság előtt alkalmazandó eljárás jogi szabályok egységességénél. Természetesen annak nincs praktikus akadálya, hogy a külön bíróság bírája a közigazgatási tárgyú ügyekben a közigazgatási peres eljárásra vonatkozó kódexet, míg munkaügyi tárgyú ügyekben a Pp.-t alkalmazza, hiszen a jelenleg hatályos szabályok alapján is lényegében ekként kell eljárni. A szakágak közötti átjárás a munkaügyi bírák részéről eddig is megvalósult, természetesen mindez nem jogalkotási, hanem munkaszervezési kérdés. V. Összegzés A közigazgatási és a munkaügyi szakágra vonatkozó reform célja a szakszerű, hatékony, időszerű ítélkezés, ezért ezen alapelvek szerint kell megvalósítani. A munkaügyi bíróságok eddig is e szerint, és a sajátos eljárási szabályok eljárások alkalmazásával jártak el, valamennyi a hatáskörükbe tartozó ügyekben. Ennek megváltoztatását szakmai okokból nem látjuk indokoltnak. Akár létrejön, akár nem az önálló közigazgatási eljárási kódex, álláspontunk szerint a munkaügyi jogviták eljárási szabályai e jogviták sajátosságainál fogva ebbe nem építhetők bele. Jelenleg a munkaügyi bíróságok hatáskörébe tartozó jogvitákban a munkaügyi bírák megfelelően tudták alkalmazni a Pp. XX. fejezete szerinti közigazgatási eljárásjogi szabályokat, ezekben az ügyekben az eljárásjog megváltoztatásának jelenleg nem látjuk indokát, beleértve a Pp ában szabályozott társadalombiztosítási
16 16 határozatok bírósági felülvizsgálatára vonatkozó külön szabályokat is.